தத்துவப் படியே யாவும் தலைமுறை வழியே கிட்டும்! தவமெனும் முயற்சி யாலே பவவினை தணிந்து போகும்! அத்தனை முயற்சி என்ன அண்ணல்மா தேவி கண்ணில்  அருள்மழை வந்தாற் போதும் அகம்புறம் முக்தி யாகும்! இத்தனை சொன்ன பின்னும் இன்னுமா தயக்கம் தாயே! இல்லத்தைச் செல்வ மாக்கி இன்னருள் புரிவாய் நீயே! நீருண்ட மேகக் கண்கள் நிழலுண்ட கரிய கூந்தல்; நேர்கொண்ட மாந்தர் வீட்டில் நிலைகொண்ட செல்வப் பந்தல்!